
	Birštono savivaldybės Tarybai
Birštono savivaldybės administracijos Direktoriui

IŠVADA

DĖL  BIRŠTONO  SAVIVALDYBĖS   PASKOLOS  REFINANSAVIMO

	

	2020 m. birželio 11  d. Nr. 3IŠ-5 

Birštonas


Birštono  savivaldybės (toliau – Savivaldybės) administracija kreipėsi
 į  Savivaldybės  kontrolės  ir  audito  tarnybą (toliau – Tarnyba) prašydama  pateikti  Savivaldybės  kontrolieriaus išvadą  dėl  savivaldybės   galimybių  refinansuoti 984700,0 Eur paskolą.  Savivaldybė 2015  m.  lapkričio  23 d. sudarė su    AB   Šiaulių    banku  paskolos  sutartį Nr. (11.18)-IS -261  pagal  kurią  buvo  paimta  984700,0 Eur paskola,  kurios   grąžinimo  terminas  2020 m.  lapkričio  22 d.  
Vadovaudamasi Lietuvos Respublikos  vietos savivaldos įstatymo
 27 straipsnio 1  dalies   3  punktu, Birštono savivaldybės  kontrolės  ir  audito  tarnyba atliko  Birštono  savivaldybės  galimybės  refinansuoti  ilgalaikę    984700,0 Eur paskolą  vertinimą.
Vertinimo tikslas − įvertinti, ar Birštono savivaldybė,  turi  galimybę 2020  metais   imti  aštuonių  metų laikotarpiui ilgalaikę 984700,0 Eur paskolą, paimtai  iš  AB   Šiaulių    banko    paskolai   grąžinti/refinansuoti, ar  Savivaldybė, imdama  ilgalaikę   aštuonių  metų   laikotarpiui 984700,0 Eur  paskolą, paskolos refinansavimui,  nepažeis   savivaldybių    skolinimąsi  ir  savivaldybių  biudžetų   vykdymą    reglamentuojančių   teisės  aktų.      
Savivaldybių skolinimosi ir paskolų naudojimo  tvarką  bei  su paskolų  limitais  susijusius  rodiklius  reglamentuoja  Lietuvos Respublikos vietos savivaldos įstatymas,  Lietuvos Respublikos biudžeto sandaros įstatymas, Lietuvos Respublikos 2020 metų valstybės  biudžeto ir savivaldybių biudžetų  finansinių rodiklių patvirtinimo įstatymas, Savivaldybių skolinimosi taisyklės.
            Savivaldybės administracija yra atsakinga už Tarnybai  pateiktų duomenų tikrumą ir teisingumą. Atliekant vertinimą buvo vadovautasi Birštono savivaldybės administracijos pateiktų dokumentų analize su prielaida, kad neegzistuoja kiti, su paskolos gražinimu/refinansavimu susiję dokumentai, kurie darytų įtaką pateiktai  išvadai ir  kad  visi  pateikti   dokumentai  yra  išsamūs  ir  galutiniai, o  pateiktų   dokumentų  kopijos    atitinka  originalus.

              Savivaldybės administracijos  Biudžeto ir  apskaitos skyrius tvarko  ir yra  atsakingas   už   naudojimąsi bankų  kreditais, atlieka  paskolų  apskaitą bei analizuoja Birštono  savivaldybės skolų   būklę, kontroliuoja skolos limitų vykdymą ir yra už šias funkcijas atsakingas.

Savivaldybės administracija taip pat yra atsakinga už Savivaldybės vardu prisiimtų paskolų naudojimą pagal Savivaldybės tarybos nurodytą paskirtį teisės aktų nustatyta tvarka.

Lietuvos Respublikos teisės aktai nereglamentuoja Savivaldybės kontrolieriaus teikiamos išvados dėl savivaldybės galimybės imti paskolą formos, turinio ir apimties, nėra parengtų metodikų. Todėl rengiant šią išvadą apsiribota atlikti vertinimą teisėtumo požiūriu, t.y. vertintas Savivaldybės skolinimosi atitikimas imperatyvioms teisės normoms (privalomiems reikalavimams).

Vertinimo metu surinkti įrodymai, pagrindžiantys Savivaldybės skolinius įsipareigojimus ir suteikiantys pagrindą pateikti Savivaldybės tarybai išvadą dėl galimybės refinansuoti  984700,0 Eur paskolą.
Teisės  aktai, reglamentuojantys skolinimąsi 
Skolinimosi teisėtumas vertintas analizuojant atitiktį teisės aktams, reglamentuojantiems Savivaldybės skolinimąsi 2020 metais: 

- Lietuvos Respublikos vietos savivaldos įstatymui
; 

- Lietuvos Respublikos biudžeto sandaros įstatymui
; 

- Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymui
; 

- Lietuvos Respublikos Vyriausybės patvirtintoms Savivaldybių skolinimosi taisyklėms
; 

- Lietuvos Respublikos fiskalinės sutarties įgyvendinimo konstituciniam įstatymui
;

Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatyme nustatyti savivaldybių skolinimosi ir skolos limitai:

 -  savivaldybės skola negali viršyti 60 procentų šio įstatymo 6 priede nurodytų prognozuojamų savivaldybės biudžeto pajamų;

- savivaldybės metinio grynojo skolinimosi suma  finansų ministro nustatyta tvarka atrinktiems projektams, kuriais prisidedama prie regiono ir (arba) savivaldybės socialinės ir ekonominės plėtros tikslų, nustatytų strateginio planavimo dokumentuose, ir mažinamos savivaldybės biudžeto išlaidos ir (arba) didinamos savivaldybės biudžeto pajamos, yra ne daugiau, kaip 10 procentų 6 priede nurodytų prognozuojamų Savivaldybės biudžeto pajamų. Kiekvienos savivaldybės biudžeto atitiktis Fiskalinės sutarties įgyvendinimo konstitucinio įstatymo nuostatoms turi būti pasiekta per ketverių metų laikotarpį, skaičiuojant nuo pirmų metų, kai pradedama naudoti metinio grynojo skolinimosi suma.

Skolinimosi ir skolos limitai

Atliekant skolinimosi vertinimą buvo vadovaujamasi Savivaldybės administracijos Biudžeto  ir apskaitos skyriaus pateiktais duomenimis:
- Savivaldybės Skolinių įsipareigojimų 2020 m. kovo 31 d. ataskaita, I ketvirčio ( Valdžios  sektoriaus  subjektų  apskaitos  duomenų  teikimo   Finansų  ministerijai ir  skelbimo taisyklių 10  priedas);
- Mokėtinų  sumų 2020 m. kovo  31 d. ataskaita, ketvirtinė ( Valdžios  sektoriaus  subjektų  apskaitos  duomenų  teikimo   Finansų  ministerijai ir  skelbimo taisyklių 9  priedas);
 Vertinimas atliktas siekiant gauti pakankamą užtikrinimą, kad analizuotose biudžeto  vykdymo  ataskaitose nėra reikšmingų iškraipymų, o Savivaldybė skolinasi laikydamasi teisės aktų reikalavimų.

Lietuvos  Respublikos biudžeto sandaros įstatymo
 10  straipsnio  1  dalies   1  punkte  nustatyta, kad  Savivaldybė,  laikydamasi  Seimo patvirtintų skolos, skolinimosi ir  garantijų  limitų, Vyriausybės nustatyta tvarka gali imti iš vidaus kreditorių  arba  užsienio kreditorių ilgalaikes
 paskolas investicijų projektams finansuoti ir ankstesniems skoliniams įsipareigojimams vykdyti.
Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 1 dalies punktas nustato, kad Savivaldybės skola (pagal įsipareigojamuosius skolos dokumentus, įskaitant paskolos, finansinės nuomos (lizingo) sutartis) negali viršyti 60 proc. prognozuojamų 2020 metų Savivaldybės biudžeto pajamų. Savivaldybės prognozuojamos biudžeto pajamos sudaro 5939,0 tūkst. Eur t. y. 3563,4 tūkst. Eur (5939,0 x 60 proc.).
Savivaldybės skolinių įsipareigojimų  2020 m. kovo  31d. ataskaitos duomenimis Savivaldybės negrąžintų paskolų likutis sudarė 2805,1  tūkst. Eur iš jų 459,1 tūkst. Eur skoliniai įsipareigojimai pagal Daugiabučių namų modernizavimo programą. Savivaldybės skola 2805,1  tūkst.  Eur, tai sudaro 47,2 ( biudžeto pajamų nuo kurių skaičiuojamas skolinimosi limitas.

Vadovaujantis Lietuvos Respublikos 2020 metų Valstybės biudžeto ir savivaldybių biudžetų finansinių rodiklių patvirtinimo įstatymo 2 straipsnio 4 dalimi, savivaldybės biudžetas turi būti planuojamas, tvirtinamas, keičiamas ir vykdomas vadovaujantis Fiskalinės sutarties įgyvendinimo konstitucinio įstatymo 4 straipsnio 4 dalies nuostatomis. Fiskalinės sutarties įgyvendinimo konstitucinio įstatymo 4 str. 4 dalis nustato, kad kiekvienas valdžios sektoriui priskiriamas biudžetas, kurio planuojami asignavimai neviršija 0,3 procento praėjusių metų BVP to meto kainomis, turi būti planuojamas, tvirtinamas, keičiamas ir vykdomas taip, kad to biudžeto asignavimai neviršytų jo pajamų.           

 Savivaldybei  įmant  paskolą iš banko anksčiau   paimtai  paskolai refinansuoti, ši  paskola Savivaldybės skolos  nepadidins,  taip  pat  nepadidės  ir   metinio    savivaldybės    grynojo  skolinimosi  suma,  kadangi   paskolos  refinansavimas -  tai  toks  finansinis  veiksmas, kurio  metu  paskolos  turėtojas   paima   naują   paskolą  tam,  kad   sumokėtų  anksčiau   jau  paimtą  paskolą. 
 Paskolos  refinansavimas  nedidina  Savivaldybės   skolos,  todėl   paskolos  refinansavimui Lietuvos Respublikos 2020 metų Valstybės biudžeto ir savivaldybių biudžetų finansinių rodiklių patvirtinimo įstatymu  Savivaldybei  nustatyti  skolinimosi limitai  neturėtų   būti   taikomi.

 Mūsų  nuomone, Birštono  savivaldybei  paėmus 984700,0 Eur ilgalaikę   aštuonių  metų  laikotarpiui  paskolą, paimtai  paskolai  grąžinti,  nebus   viršyti   Lietuvo  Respublikos  2020   metų  valstybės   biudžeto  ir   savivaldybių biudžetų finansinių rodiklių patvirtinimo įstatyme   nustatyti   savivaldybės  skolos  ir   metinio  grynojo  skolinimosi  limitai,  nebus  pažeisti   Lietuvos Respublikos biudžeto sandaros įstatyme   nustatyti     savivaldybių   skolinimosi   principai   ir  Lietuvos Respublikos fiskalinės sutarties įgyvendinimo konstitucinio įstatymo  nuostatos.
Savivaldybės  taryba gali priimti sprendimą imti  aštuonių  metų laikotarpiui  984700,0 Eur  ilgalaikę banko paskolą,  AB Šiaulių  banko paskolai grąžinti /refinansuoti.
Savivaldybės kontrolierė



                                         Janina   Blekaitienė 

� Birštono savivaldybės   administracijos 2020-05-25 raštas Nr.(6.8)-SR-0679 “Dėl  išvadų  paskolos  ėmimo iš  valstybės  biudžeto  ir  paskolos   refinansavimo“. 


� Lietuvos Respublikos vietos savivaldos įstatymas, 1994-07-07 Nr. I-533 (su vėlesniais pakeitimais).


� Lietuvos Respublikos vietos savivaldos įstatymas, 1994-07-07 Nr. I-533 (su vėlesniais pakeitimais).   


� Lietuvos Respublikos biudžeto sandaros įstatymas, 1990-07-30 Nr. I-430 (su vėlesniais pakeitimais).


� Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymas, 2019-12-17 Nr. XIII-2695


� Lietuvos Respublikos Vyriausybės 2004-03-26 nutarimas Nr. 345 „Dėl savivaldybių skolinimosi taisyklių  patvirtinimo“ (2012-03-21 nutarimo Nr. 304 redakcija, su vėlesniais pakeitimais).   


� Lietuvos Respublikos fiskalinės sutarties įgyvendinimo konstitucinis įstatymas, 2014-11-06 Nr. XII-1289.


�	Lietuvos Respublikos biudžeto sandaros įstatymas, 1990-07-30 Nr.I-430 (  su  vėlesniais  pakeitimais) 10 straipsnio 1 dalies 1, 2 punktai, 2 dalis.


�	Ilgalaikės paskolos - paskolos, kurių trukmė ilgesnė kaip vieni metai ir grąžinimo terminas ne tais pačiais biudžetiniais metais.





